Гадаадаас хүнсний бараа худалдан

авах гэрээ.

Улаанбаатар хот.                           Дугаар___               ____ оны __-р сарын __

Нэг талаас 

__________________________________________________________



(гадаадын компани, пүүсийн нэр, хаяг)



(цаашид "Худалдагч" гэнэ), түүнийг _________________ үндсэн дээр төлөөлөн ___________________________________________________________________________,


 (төлөөлсөн хүний албан тушаал, нэр)



Нөгөө талаас Монгол Улсын 

___________________________________________ 

(Монгол Улсын байгууллага, үйлдвэр, аж ахуйн нэгжийн нэр, хаяг)

(цаашид “Худалдан авагч” гэнэ), түүнийг ____________ үндсэн дээр төлөөлөн ___________________________________________________________________________,

(төлөөлсөн хүний албан тушаал, нэр)




бид дор дурьдсан гэрээ бичгийг байгуулав. үүнд:

1. Гэрээний агуулга

Худалдагч ______________________________________ үйлдвэрт үйлдвэрлэсэн

__________________________________________________________ нэр бүхий барааг

_____________________________________ хэмжээгээр худалдаж, Худалдан авагч

түүнийг худалдан авахаар тохиролцов.

Худалдагч нь Худалдан авагчийн зөвшөөрөлтэйгээр уг барааг тогтоосон

хэмжээнээс _______ хувиар илүү буюу дутуу бэлтгэн нийлүүлж болно.

Энэ гэрээгээр худалдаж буй барааны цэвэр жингээр нэг тонн нь, сав, баглаа боодол, шошго тэмдэг болон тээврийн хэрэгсэлд ачих, эмхлэн хураах, янзлах ажиллагаа, тэдгээрт ашигласан материалын үнийн хамт _______________________________________________  (валютаар, бичгээр) болно. 

Нийт худалдаж буй барааны үнэ нь _____________________________________ ________________________________________________ (валютаар, бичгээр) болно.

3. Бэлтгэн нийлүүлэх хугацаа.

Энэ гэрээгээр худалдаж буй барааг бэлтгэн нийлүүлэх хугацаа нь Талуудын тохиролцсон, барааг ачуулах сарын графиктай зохицуулан дор дурьдсан хугацаанд бэлтгэн нийлүүлнэ: 

___________________________________. 

Барааг Худалдан авагчийн нэр дээр Монголын боомт буюу ачаа хүлээн авах газарт явуулсан тухай баримт бичгийн он, сар, өдрийг барааг бэлтгэн нийлүүлсэн хугацаа гэж үзнэ.

4. Барааны чанар, сав,

 баглаа боодол, шошго тэмдэг.

Барааны чанар, сав, баглаа боодол, шошго тэмдэг нь энэ гэрээний болон энэ гэрээний ___________-р хавсралтууд болох техникийн нөхцөл, мал эмнэлгийн ба ариун цэврийн шаардлагад нийцсэн байна.

Барааны чанар, түүний сав, баглаа боодол, шошго тэмдэг дээр дурьдсан шаардлагад нийцэж буйг дор дурьдсан баримт бичгүүдээр батлана:

1. Барааг үйлдвэрлэсэн орны төрийн зохих эрх бүхий байгууллагаас барааны хэсэг бүрт, түүний энэ гэрээний 1-д дурьдсан бүрэн нэрийг зааж олгосон чанарын гэрчилгээ, барааны чанар, сав, баглаа боодол, шошго тэмдгийн үзүүлэлт (эдгээр нь энэ гэрээний _____-р хавсралтанд дурьдсан шаардлагад нийцсэн байна), барааг үйлдвэрлэсэн он, сар, өдөр;

2. Худалдан авагчийн шаардлага, Худалдагчийн томилолт, зардлаар ажилласан хөндлөнгийн эрх бүхий байгууллагын гаргасан чанарын тухай гэрчилгээ; Энэ гэрчилгээнд энэ гэрээний 4.1-д дурьдсан барааны тухай бүх мэдээллийг заасан байна.

3. Энэ гэрээний ______-р хавсралтанд дурьдсан барааг үйлдвэрлэсэн орны                     ________ албанаас барааны хэсэг бүрт өгсөн, уул бараа энэ гэрээний _______-р хавсралтанд дурьдсан мал эмнэлгийн шаардлагын зүйл нэг бүрийн заалттай бүрэн нийцэж байгааг баталсан бөгөөд тэр нь хэрэг дээрээ зохих баримт бичгээр давхар батлагдсан гэрчилгээ;

4. Барааг үйлдвэрлэсэн орны төрийн эрх бүхий байгууллагаас барааны хэсэг бүрт олгосон ариун цэврийн гэрчилгээ;

Барааны чанарын тухай болон мал эмнэлгийн, ариун цэврийн гэрчилгээнүүдэд дор дурьдсан зүйлсийг заавал бичсэн байна:

- Барааг тээвэрлэсэн тээврийн хэрэгсэл, ачуулсан газар (цэг), ачаа ачихаар хүлээн авсан тухай тээвэрлэгч байгууллагын (удирдлагын) мэдэгдэл бичгийн он, сар, өдөр, дугаар;

- Мэдэгдэл бичиг тус бүрээр барааны (ачуулахаар өгсөн хэсэг бүрээр) цэвэр ба бохир жин;

- Гэрчилгээ олгосон он, сар, өдөр;

Гэрчилгээнүүдэд уул бараа техникийн ба ариун цэврийн шаардлага, энэ гэрээний болон гэрээний хавсралтуудад заасан шаардлагад нийцэж байгааг шууд заасан байна.

Гэрчилгээнүүдэд Худалдан авагчийн шаардлагаар бусад мэдээллийг оруулж болно.

Гэрчилгээнүүдийг уг барааг үйлдвэрлэсэн улсын хэл, мөн Монгол хэл дээр  хийсэн байна.

5. Барааг хүлээлгэн өгөх, авах.

Зохих тоо, чанарын барааг хүлээн авах, хүлээлгэн өгөх ажлыг урьдчилан тохиролцсон газар (цэг)-т Монгол Улсын зохих мэргэжлийн шинжилгээний байгууллагын зөвшөөрлийн үндсэн дээр гүйцэтгэнэ.

Зохих тоо, чанарын барааг хүлээн авах, хүлээлгэн өгөх ажлын үр дүн нь Монголын талын зохих мэргэжлийн шинжилгээний байгууллагын актаар эцэслэн шийдвэрлэгдэх бөгөөд уг актанд хийсэн дүгнэлт, шаардлагыг Худалдагч, Худалдан авагч нар нэгэн адил биелүүлнэ.

Дээр дурьдсан актын заалттай нийцүүлэн Худалдан авагч нь бэлтгэн нийлүүлсэн барааны талаар эцсийн тооцоог, энэ гэрээний 7-д заасан журмаар хийнэ.

Хэрэв дээр өгүүлсэн мэргэжлийн шинжилгээний байгууллагын актаар ирсэн бараа бүхэлдээ буюу түүний зарим хэсэг нь чанар, сав, баглаа боодол, шошго тэмдгийн талаар энэ гэрээний шаардлагыг хангаагүй нь тогтоогдвол, Худалдан авагч нь тэдгээрийн зохих үнийг барааны жинхэнэ чанарт тохируулан бууруулж тооцоо хийх буюу Худалдагчид энэ гэрээний 10-д заасан хариуцлага хүлээлгэх, эсвэл уг барааг Худалдагчид түүний зардлаар буцааж, учирсан бүх хохирлыг нэхэмжлэх эрхтэй.

Барааг буцааж өгөх  явдал энэ гэрээнд дурьдсан үүргээ хугацаанд нь биелүүлээгүйн хариуцлагаас Худалдагчийг чөлөөлөхгүй.

Хэрэв Худалдагч нь гэрээ болон түүний хавсралтанд дурьдсан хугацаанаас эрт үйлдвэрлэгдсэн барааг бэлтгэн нийлүүлсэн нь мэргэжлийн шинжилгээний байгууллагын актаар тогтоогдвол, Худалдан авагч тооцоо хийхдээ энэ гэрээнд дурьдсан үнийн 50 хувиас илүүгүй үнэ төлж болохын хамт чанарын шаардлага хангаагүй бараа нийлүүлсний төлөө түүнд зохих торгууль (алданги) авах эрхтэй.

Хэрэв шинжилгээ, шалгалтын үр дүнд бэлтгэн нийлүүлсэн барааны ___-ээс дээш хувь нь чанарын талаархи энэ гэрээний техникийн нөхцлийг хангаагүй нь илэрвэл, Худалдан авагч гэрээг цуцлахын хамт, Худалдагчаас бэлтгэн нийлүүлсэн барааны үнийн дүнгийн __ хувьтай тэнцэх хэмжээгээр торгууль авах эрхтэй. Тэрчлэн энэ үед Худалдан авагч нь энэ гэрээнд дурьдсанаас дутуу нийлүүлэгдсэн барааг дэлхийн зах зээлийн үнээр худалдан авч, хэрэв энэ үнэ нь гэрээ ёсоор Худалдагчид төлөх үнээс илүү байвал, уг үнийн зөрүүгээр учирсан хохирлыг Худалдагчаас нэхэмжлэн авах эрхтэй. 

Худалдагч нь энэхүү үнийн зөрүүгээс учирсан хохирлыг  Худалдан авагчийн шаардлагыг хүлээн авснаас хойш ___ хоногийн дотор төлөх үүрэгтэй. Энэ талаархи Худалдагчийн шаардлагыг дурьдсан хугацаанд биелүүлэхгүй удаашруулбал, Худалдагч нь шаардлаганд өгүүлсэн төлбөрийн дүнгийн ____ хувьтай тэнцэх хэмжээгээр нэмэгдэл торгуулийг Худалдан авагчид төлнө. 

Худалдагч нь Худалдан авагч буюу түүний төлөөлөгчид барааны чанар, сав, баглаа боодол, шошго тэмдгийг барааг ачуулахаас өмнө ачих газар (цэг) дээр болон ачсан тээврийн хэрэгсэл дотор өөртөө тохиромжтой цагтаа шалган үзэх эрх, боломж олгоно.

Хэрэв ингэж шалгаж үзэхэд аль нэг барааны чанар, сав, баглаа боодол, шошго тэмдэг энэ гэрээний шаардлагыг хангаагүй нь илэрвэл, Худалдан авагч буюу түүний төлөөлөгч уул хэсэг барааг ачуулахыг хориглох эрхтэй. Энэ тохиолдолд Худалдагч нь гологдол болсон барааг өөрийн зардлаар сольж өгнө. 

6. Тээвэрлэлтийн нөхцөл.

Худалдагч нь энэ гэрээний 3-т заасан хугацаанд нийцүүлэн барааг ачуулахад бэлэн болохоо бэлтгэн нийлүүлэх ажил хийгдэх сар бүрийг эхлэхээс _____ хоногоос доошгүй хугацааны өмнө Худалдан авагчид батлан мэдэгдэнэ.

Худалдагч нь, Худалдан авагч зохих тээврийн хэрэгслийг сонгон нэрлэснээс хойш ________ хоногийн дотор бараа ачуулах газар (цэг)-т, Худалдан авагчийн сонгон нэрлэсэн тээврийн хэрэгсэлд ачих, барааны тоо хэмжээг Худалдан авагчаас урьдчилан тодорхойлсонд нийцэх хэмжээний барааг ачуулахад бэлэн байгаагаа дахин мэдэгдэнэ.

Хэрэв дээр дурьдсан мэдээллийг хүлээн аваагүй бол Худалдан авагч нь Худалдагчид бараа ачих тээврийн хэрэгслийг зохих хугацаанд нь гаргаж өгөөгүйн төлөө хариуцлага хүлээхээс чөлөөлөгдөх бөгөөд түүнээс болж бэлтгэн нийлүүлэх хугацаа зөрчигдсөний төлөө хариуцлагыг Худалдагч хүлээнэ.

Тээвэрлэгч нь (хөлөг онгоцны ахмад зэрэг) нь Худалдагч буюу түүний төлөөлөгчид зохих тээврийн хэрэгслийг ачаа ачих газар (цэг)-т ирэх сар, өдөр, уг тээврийн хэрэгсэлд ачиж болох ачааны тоо хэмжээний тухай мэдэгдсэн байна.

Хэрэв Худалдагч уээвэснэгчийн бичгээр өгсөн мэдэгдэлд дурьдсан хугацаанд, дурьдсан газар (цэг)-т барааг бэлтгэн нийлүүлээгүй буюу зохих тээврийн хэрэгслийн даац, багтаамжинд хүргэж ачаа ачаагүй бол Худалдагч, Худалдан авагчид түүний тээврийн хэрэгсэлд төлсөн хөлсийг төлж өгнө. Энэхүү төлсөн хөлсийг Худалдан авагч энэ гэрээний 7-д заасан журмаар эцсийн тооцоо хийхдээ Худалдагчаас суутган авах, эсвэл уул хоосон төлсөн мөнгийг энэ гэрээний 10-д дурьдсантай нийцүүлэн, Худалдан авагчийн даалгавраар түүний дансанд, Худалдагч дансаар шилжүүлэн өгөхийн алинаар ч гүйцэтгэж болно.

Бараа ачих, ачуулахаар ажилласан цагийг тооцох журмыг Талууд, холбогдох байгууллагатай хамтран жич тохиролцоно. Уг тохиролцоог бичгээр үйлдэн энэ гэрээний салшгүй бүрэлдэхүүн хэсэг _____-р хавсралт болгов.

Тээврийн хэрэгсэл нь хэрэв усан онгоц бол түүнийг анх удаа зогсоолд тавих зардлыг онгоц өмчлөгч (эзэмшигч) хариуцах бөгөөд үүнд зарцуулсан цагийг ачаа ачсан цагт оруулахгүй.

Хоёр дахь удаагаат эхнэө зогсоолд тавих зардлыг Худалдагч төлнө.

Хэрэв тээврийн хэрэгсэлд ачаа ачих хугацааны норм хэмжээг биелүүлээгүй бол, Худалдагч Худалдан авагчид гэрээнд заасан хэмжээгээр норм хэтрүүлсэн цагийн төлөө торгууль (алданги) төлнө.

Хэрэв тогтоосон хугацаанаас бага цагт  ачсан бол, Худалдан авагч Худалдагчид хугацаа хожимдуулсны төлөө төлөх торгууль (алданги)-ийн _______ хувьтай тэнцэх хэмжээгээр шагнал өгнө.

Худалдагч  Худалдан авагчийн  өмнө ачаа тээвэрлэлтэнд холбогдох баримт бичгүүд, түүнчлэн ачааг тээврийн хэрэгсэлд ачих, хураах, ялган цэгцлэх ажлын зөв болохыг хариуцаж, тээврийн хэрэгсэлд ачаа ачих, хураах, ялгаж янзлах ажлын зардал, түүнд ашиглах зүйлийн үнийг Худалдагч гаргана.

Тээврийн хэрэгсэлд ачаа ачихаар хүлээн авсан тухай баримт бичигт дор дурьдсан зүйлийг тодорхойлно:

1. Барааны бүрэн нэр, шошго тэмдэг;

2. Ачааны тоо, барааны цэвэр, бохир жин (ачааг ачуулах үед бүх ачааг тоолж жинлэсэн байна);

3. Нэг боодол ачааны жин (бүх боодол ачааны жин адил байна);

4. Худалдан авагч  тээврийн хөлсийг төлсөн тухай тэмдэглэл;

5. Ачаа явуулагч ачуулсан боомт (газар);

6. Ачаа хүлээн авагч байгууллага;

7. Ачаа хүргэх газар (цэг).

Худалдагч нь ачаатай хамт буюу шуудангаар дор дурьдсан баримт бичгийг явуулна.

- Тээврийн хэрэгсэлд ачааг ачихаар хүлээн авсан тухай баримт бичгийн үндсэн эхийг ___ хувь, хуулбарыг ___ хувь;

- Барааны чанарын тухай гэрчилгээний үндсэн эхийг ___ хувь, хуулбарыг ___ хувь;

- Мал эмнэлгийн гэрчилгээний үндсэн эхийг ___ хувь, хуулбарыг ___ хувь;

- Барааны жагсаалт-тодорхойлолтын үндсэн эхийг ___ хувь, хуулбарыг ___ хувь;

- Бараа үйлдвэрлэсэн орны худалдааны танхимаас өгсөн барааны гарал үүсэл буюу үйлдвэрлэсэн тухай гэрчилгээ;

- Усан онгоцонд бол Карго-план (онгоцонд бараа байрлуулах төлөвлөгөө) ___ хувь.

Мөн усан онгоцоор явуулж байгаа бол онгоц хөдөлж явахаас _____ цагийн өмнө Худалдагч буюу түүний төлөөлөгч Худалдан авагчид телекс буюу факсаар дор дурьдсан мэдээллийг явуулна:

1. Ачуулсан порт, онгоцны нэр;

2. Барааны нэр;

3. Гэрээний он, сар, өдөр, дугаар;

4. Барааг ачихаар хүлээн авсан тухай баримт бичгийн он, сар, өдөр, дугаар;

5. Ачааны боодлын тоо, цэвэр ба бохир жин.

7. Төлбөр төлөх нөхцөл.

Энэ гэрээгээр бэлтгэн нийлүүлсэн барааны үнийг ачаа ачигдах бүрт түүний үнийн дүнгийн _______ хувийн хэмжээгээр Монгол Улсын холбогдох банк дор дурьдсан баримт бичгийг хүлээн авсан өдөрт ______________________ _______________________________ (валютаар) төлнө:

1. Ачуулсан барааны бүрэн үнийн талаар Худалдагчийн хийсэн тооцоо __ хувь;

2. Ачааг ачихаар хүлээн авсан тухай тээвэрлэх байгууллагын өгсөн баримт бичгийн үндсэн эх ___ хувь, хуулбар ___ хувь;

3. Барааны чанарын гэрчилгээ ___ хувь;

4. Хөндлөнгийн хяналтын байгууллагын гэрчилгээ ___ хувь;

5. Мал эмнэлгийн гэрчилгээ ___ хувь;

6. Ариун цэврийн гэрчилгээ ___ хувь;

7. Барааны үүсэл гарлын тухай гэрчилгээ ___ хувь;

8. Жагсаалт-тодорхойлолт ___ хувь.

Дээр дурьдсан бүх баримт бичгүүдэд энэ гэрээний он, сар, өдөр, дугаарыг бичсэн байна.  

Барааг Монголын ачаа хүлээн авах газар (цэг)-т буулгаж дууссаны дараа хэрэв Монголын үйлдвэр-Худалдааны танхимын дүгнэлт, Худалдан авагчийн эцсийн тооцоогоор өглөгтэй байвал, Худалдан авагч Худалдагчийн дансанд барааны үнийн төлөөгүй үлдэгдэл ____ хувийг шилжүүлэх замаар төлнө.

Эцсийн тооцоо хийх, мөнгө шилжүүлэх үедээ Худалдан авагч энэ гэрээний нөхцөлд заасан ёсоор Худалдагчаас авбал зохих торгууль, хорогдуулсан үнэ, бусад хохирлоо суутган авах эрхтэй.

Хэрэв Худалдан авагчийн суутгах мөнгөний хэмжээ ирүүлсэн нэгэн бүлэг барааны үнийн дүнгийн ____ хувиас хэтэрвэл, Худалдан авагч нь уул мөнгийг өөр бүлэг барааны үнээс суутган авах, эсвэл Худалдагч Монголын _____________________ банк дахь Худалдан авагчийн дансанд шилжүүлэхийн аль нэгээр Худалдагчийн эцсийн тооцоог хүлээн авсан өдрөөс хойш _______ хоногийн дотор шийдвэрлэнэ.

Банкны, түүний дотор банкны комиссын бүх зардлыг Монгол Улсын нутаг дээр бол Худалдан авагч, өөр улсын нутаг дээр бол Худалдагч гаргана.

8. Маргааныг хянан шийдвэрлэх.

    Энэхүү гэрээнээс үүссэн болон холбогдон гарсан, түүнчлэн уг гэрээг зөрчих, дуусгавар болгох, хүчингүй болгохтой холбоотой бүх маргааныг Монголын Үндэсний Худалдаа Аж Үйлдвэрийн Танхимын дэргэдэх Монголын Олон Улсын ба Үндэсний Арбитрт түүний Арбитрын хэрэг хянан шийдвэрлэх дүрмийн дагуу Монгол Улсад эцэслэн шийдвэрлүүлнэ.
9. Давагдашгүй хүчин зүйл
    Гэрээний аль нэг тал давагдашгүй хүчин зүйл / тухайлбал : газар хөдлөлт , үер, гал түймэр, далайн шуурга, хар салхи, халдварт өвчний тархалт болон байгалийн бусад аюулт үзэгдэл, ажил хаялт, төрийн шийдвэр, оролцоо гэх мэт / -ийн нөхцөл байдлын улмаас гэрээгээр хүлээсэн үүргээ биелүүлэх боломжгүй болсон тохиолдолд гэрээний хариуцлагаас чөлөөлөгдөх үндэслэл болно.

Дээрхи давагдашгүй хүчин зүйл бий болсон тухай нотолгоог тухайн орны Худалдаа Аж Үйлдвэрийн Танхим гэрчилнэ.

10. Бусад нөхцөл.

Энэ гэрээнд гарын үсэг зурсны дараа энэ талаар урьдын хийж байсан хэлцэл, бичиж байсан бичиг захидал хүчингүй болсонд тооцогдоно.

Энэ гэрээнд оруулах нэмэлт өөрчлөлт нь зөвхөн Талууд тохиролцон, бичгийн хэлбэрээр үйлдэж, тэдгээрийн эрх бүхий төлөөлөгчид гарын үсэг зурсны үндсэн дээр хүчин төгөлдөрт тооцогдоно.

Энэ гэрээг биелүүлэхтэй холбогдох бүх мэдэгдэл, мэдээлэл, зарлалыг Талууд нэг нь нөгөөдөө гэрээнд дурьдсан хаягаар явуулна.

Талуудын  аль нь ч нөгөө талын бичгийн зөвшөөрөлгүйгээр гэрээний эрх, үүргээ бусдад шилжүүлэхгүй.

Хэрэв Худалдагч гэрээний нөхцлийг зөрчсөн бол, тэрээр түүнээс болж Худалдан авагчид учирч болох бүх хохирлыг төлөхийн зэрэгцээ уг зөрчил гаргасны учир гэрээнд заасан үнийн дүнгийн дор дурьдсан хувьтай тэнцэх хэмжээгээр торгууль төлнө:

1. Энэ гэрээний 3-т дурьдсан хугацаанд барааг бүхэлд нь буюу зарим хэсгийг нийлүүлж чадаагүй бол Худалдан авагчид доорхи хэмжээгээр торгууль төлнө:

- Хугацаа хожимдуулсан эхний ____ хоногт ____ хувийн торгуулийг хожимдуулсан өдөр бүр;

- Хугацаа хожимдуулсан дараачийн ____ хоногт ____ хувийн торгуулийг өдөр бүр;

- Цаашид ____ хувийн торгуулийг өдөр бүр.

2. Барааны  чанар,  сав,  баглаа  боодол, шошго тэмдгийн талаархи гэрээний шаардлагыг зөрчсөн бол, Худалдан авагч, тэдгээрийн үнийг бууруулсан эсэхийг харгалзахгүйгээр ____ хувийн торгууль;

3. Ачуулсан барааны тухай Худалдагч Худалдан авагчид мэдэгдээгүй, эсвэл цаг тухайд нь мэдэгдээгүй буюу бүрэн мэдээлэл өгөөгүй бол ____ хувийн торгууль;

4. Хэрэв уг бараа ачсан тээврийн хэрэгсэл уул ачааг хүлээн авах газар (цэг)-т ирэхэд тэрхүү газар (цэг)-т энэ гэрээний 6-д дурьдсан тээвэрлэлтийн баримт бичгийн аль нэг нь бэлэн байгаагүй (Худалдагч өгөөгүй) бол, тэр ирсэн өдрөөс эхлэн зохих баримт бичгийг тэнд хүлээн авсан өдөр хүртэл _________ хувийн торгууль өдөр бүр;

5. Хэрэв энэ гэрээний 7-д дурьдсан ямар нэгэн баримт бичгийг энэ гэрээний нөхцөл зөрчин үйлдсэн бол ___ хувийн торгууль;

6. Энэ гэрээний 6-д дурьдсан тээврийн хэрэгсэлд ачаа ачих, хураах, ялгаж янзлах талаар заасан шаардлагыг зөрчсөн бол ____ хувийн торгууль;

7. Худалдагчаас гэрээний үүрэг, нөхцлийг зөрчсөн бусад тохиолдолд ____ хувийн торгууль төлнө.

Дээр дурьдсан торгууль болон учирч болох бүх хохирлыг төлөх нь Худалдагчийг гэрээний үүргээ бодитойгоор биелүүлэх үүргээс чөлөөлөхгүй.

Худалдагч хохирол арилгах, торгууль төлөх тухай Худалдан авагчийн шаардлагыг хүлээн авснаас хойш ___ хоногийн дотор биелүүлнэ. Хэрэв энэ шаардлагыг Худалдагч биелүүлээгүй бол тэдгээр шаардлагын үнийн дүнгийн ____ хувьтай тэнцэх хэмжээгээр Худалдан авагчид өдөр бүр торгууль төлнө.

Гааль, татвар болон энэ гэрээг байгуулах, биелүүлэхтэй холбогдсон бусад зардлыг Монгол улсын нутаг дээр бол Худалдан авагч, бусад улсын нутаг дээр бол Худалдагч хариуцна.

Энэ гэрээний үндсэн эхийг хоёр хувь, _____________________ хэл дээр үйлдэж, гарын үсэг зуран, нэг хувийг Худалдагч, нөгөө хувийг Худалдан авагч хадганав.

Талуудын хууль ёсны хаяг, тооцооны данс:

Худалдагч:

хаяг, индекс: 

___________________________________________________________ 

утас ________________ телетайп __________________ 

факс _________________.

Тооцооны дансны дугаар 

______________________________________________.

Худалдан авагч:

хаяг, индекс: 

___________________________________________________________ 

утас ________________ телетайп __________________ 

факс _________________.

Тооцооны дансны дугаар 

______________________________________________.

                 Худалдагч:                                      Худалдан авагч: 


   ____________________________ 
       ______________________

                         (гарын үсэг) 

                          (гарын үсэг)

                              тэмдэг                                                тэмдэг
